Novsport.com - Черно море тренира в намален състав и с юноши\nОтборът на Черно море тренира в намален състав. Днешното занимание на “моряците” се проведе на стадион “Тича” във Варна, а в него взеха участие четирима юноши от школата на тима. Това са Мартин Милушев, Павел Георгиев, Стефан Петков и Димитър Иванов.\nС тима на тренират халфът Патрик Андраде и вратарят Иван Дичевски. Двамата се възстановяват от контузии. Патрик получи травма в мача с ЦСКА във Варна, а Иван Дичевски на тренировка с националния отбор U19. Талантливият млад страж на Черно море се прибра във Варна да се лекува.\nОтсъстват Исмаил Иса и Виктор Попов, които са в националния отбор за мача с Парагвай, както и Илиан Илиев – младши, Иван Дюлгеров и Мартин Минчев, които са с младежката формация на България. При младите “лъвове” U19 пък е нападателят Денислав Ангелов.\nВ петък Черно море ще проведе контролна среща, която е продиктувана от паузата в шампионата заради националните отбори. “Моряците” ще гостуват на Нефтохимик в Бургас. Треньорът Илиан Илиев ще използва в проверката и доста юноши от школата на тима.\nMnogo nazionali,malko to4ki.....\nИзпратено от Анонимен на 13 ноември 2019 17:55. |\nMnogo nazionali,malko to4ki...


На плажа Чезъл - Иън Макюън - 📕 книга - store.bg\nКниги Художествена литература Преводни романи и разкази ... На плажа Чезъл - Иън Макюъ...\nИздадена 05-07-2010 г.\nОт автора на "Изкупление".\nСледват ретроспекции, проникновено изследване на миналото, на семействата, детството, младежките години, всичко това редувано с почти натуралистични сцени от настоящето - в хотела на плажа Чезъл, където двамата неотклонно и неотменимо се приближават към съдбата си. Има ли нещо в детството на младата жена, което да обяснява състоянието ѝ, има ли нещо в характера на Едуард, което да оправдава нетърпението му? И как ще завърши тази необичайна брачна нощ?\n"Бяха млади, образовани и до този момент - първата им брачна нощ - все още девствени, а и живееха във време, когато да се говори за сексуални проблеми бе направо невъзможно. Но това винаги е било трудно. Тъкмо бяха седнали да вечерят в миниатюрната гостна на първия етаж на една джорджианска странноприемница. През отворената към съседната стая врата се виждаше възтясно легло с четири колони, покрито с чисто бяла, гладка, изумително добре опъната покривка, която сякаш не бе докосвана от човешка ръка. Едуард не спомена, че никога преди не е отсядал в хотел, докато в това отношение Флорънс имаше богат опит - като малка неведнъж бе пътувала с баща си. На пръв поглед бяха в приповдигнато настроение.\nСватбата им в църквата "Сент Мери" в Оксфорд мина добре. Службата бе прилична, приемът - весел, изпращането от съучениците и състудентите им - шумно и вдъхновяващо. Нейните родители не се държаха снизходително с неговите, както двамата се бяха опасявали, а и майка му не извърши нищо нередно, нито пък забрави за повода на празненството. Младата двойка отпътува с една малка кола - собственост на майката на Флорънс, и пристигна в ранната привечер в хотела на дорсетския бряг. Времето, макар и да не бе най-идеалното за случая и за средата на юли, бе напълно задоволително - не валеше, но и според Флорънс не беше достатъчно топло, за да вечерят отвън на терасата, както се бяха надявали. Едуард смяташе, че е топло, но тъй като бе прекалено вежлив, не можеше и да си помисли да ѝ възразява в подобна вечер.\nИ така, двамата се хранеха в своя апартамент пред полуотворения френски прозорец, който гледаше към балкон, а отвъд него - към част от Ламанша и към плажа Чезъл с необятната му площ, покрита с морски чакъл. Две момчета в смокинги им сервираха от оставена в коридора количка и излъсканите с восък дъбови дъски на така наречения "сватбен апартамент" комично скърцаха под стъпките им в тишината. Младият мъж гордо и покровителствено следеше да не би някое тяхно действие или изражение да издава насмешка. Нямаше да може да понесе скришом да му се подиграват. Но тези момчета, дошли от някое близко село, си вършеха работата с приведени гърбове и непроницаемо изражение, държаха се плахо и когато поставяха разни неща на колосаната ленена покривка, ръцете им трепереха. Те също бяха притеснени.\nОчаквайки с нетърпение сервитьорите да излязат, той и Флорънс се извърнаха в столовете си, за да се насладят на гледката към обширната, обрасла с мъх морава, и по-нататък - стръмния, покрит с нацъфтели храсти и дървета бряг, който се спускаше до една водеща към плажа алея. От местата им се виждаше началото на стъпаловидна кална пътека, оградена от бурени с необикновени размери - изглеждаха като гигантски ревени и зелки с набъбнали, високи над шест фута стъбла, огъващи се под тежестта на тъмни, едрожилести листа. Градинската растителност бе избуяла и с пищността си създаваше усещането за чувствено, тропическо обкръжение, което се подсилваше от сивата, мека светлина и тънката мъглица, носеща се откъм морето, чието неспирно настъпващо и оттеглящо се движение се долавяше като приглушен тътен, следван от рязкото просъскване в ситните камъчета. Планът им бе след вечеря да обуят здрави обувки и да походят по чакълестия ръкав между морето и лагуната, известна с името Флийт, а ако не са довършили виното, да го вземат със себе си и да отпиват направо от бутилката като някакви скитници по пътищата.\nИмаха толкова много планове - шеметни планове, камара от планове за неясното бъдеще пред себе си, също тъй пищно преплетени като лятната растителност на дорсетското крайбрежие и също тъй красиви. За това къде и как ще живеят, кои ще са най-близките им приятели, за неговата работа с баща ѝ, за нейната музикална кариера, за това какво ще направят с парите, които баща ѝ бе дал, как ще бъдат различни от другите - поне вътрешно. Все още беше времето - то щеше да приключи по-късно през същото това знаменателно десетилетие, - когато се смяташе, че да си млад е неуместно, че е признак за социална обремененост, симптом на неясно срамно заболяване, за което венчилото е начало на лечение. Почти чужди един на друг, двамата бяха покорили в странно единение нов връх от съществуването си и ликуваха от факта, че новият им правен и обществен статус обещава да ги изведе от безкрайно дългата им младост - Едуард и Флорънс бяха най-после свободни! Една от любимите им теми за разговор бе детството им - не толкова удоволствията, колкото мъглата от комични предразсъдъци, от която се бяха измъкнали, както и грешките и демодираните навици, които и досега не можеха да простят на родителите си.\nОт тези нови висоти можеха да гледат ясно напред, но не можеха да изразят противоречивите чувства, които ги мъчеха - и двамата поотделно се безпокояха от онзи момент след вечеря, когато новопридобитата им зрелост щеше да бъде подложена на изпитание, когато щяха да легнат в леглото с четирите колони и да се разкрият изцяло един пред друг. От повече от година Едуард живееше като хипнотизиран от перспективата, че през нощта на даден юлски ден най-чувствителната част от тялото му ще се вмъкне, макар и за кратко, в една малка, нежна хралупка някъде дълбоко в тази усмихната, чаровна и невероятно умна жена. Притеснено се питаше може ли това да стане, без да изглежда абсурдно или разочароващо. Всъщност безпокойството му, дължащо се на някогашно злополучно преживяване, бе свързано с превъзбудата, с онова, което някой веднъж му бе описал като "да свършиш прекалено рано". Този въпрос почти не излизаше от ума му, ала въпреки големия му страх от провал, непреодолимото желание да изпита екстаза и да разреши проблема си, бе далеч по-голямо.\nТревогите на Флорънс бяха по-сериозни и на моменти, по време на пътуването от Оксфорд, тя почти набираше смелост, за да ги сподели. Но безпокойството ѝ не се поддаваше на описание, а и самата тя не бе в състояние да го назове дори за себе си. Докато той чисто и просто изпитваше типичната за първата брачна нощ нервност, тя бе обзета от ужас до мозъка на костите си и изпитваше отвращение - непреодолимо, осезаемо като морска болест. През по-голямата част от месеците на радостна предсватбена подготовка успяваше да пренебрегне това петно, което помрачаваше щастието ѝ, но когато в нея се прокраднеше мисълта за по-голяма близост - предпочиташе този термин и никой друг, - стомахът ѝ сухо се свиваше и някъде дълбоко в гърлото започваше да ѝ се гади. В един модерен, напредничав наръчник, за който се смяташе, че с ободрителния си тон и множеството си удивителни знаци и номерирани илюстрации ще е полезен за младите съпруги, попадна на фрази и думи, от които едва не онемя: мукозна мембрана и онази зловеща и лъскава главичка. Други изрази оскърбяваха интелекта ѝ, особено онези, които се отнасяха до "влизането": не много преди той да е влязъл в нея или сега той най-после влиза в нея, или пък щастлива, малко след като е влязъл в нея... Беше ли длъжна в тази нощ да се превърне заради Едуард в някаква порта или в приемна, през която той да си преминава? Често се срещаше и друга дума, която ѝ навяваше единствено мисли за болка, за плът, разрязвана с нож: проникване.\nВ моменти на оптимизъм се опитваше да си внуши, че просто страда от форма на повишена гнусливост, която неизбежно ще премине. Наистина, само мисълта за тестисите на Едуард, поклащащи се изпод налетия му с кръв пенис - още един ужасяващ термин, - караше горната ѝ устна да се свива презрително, а представата, че някой може да я опипва "отдолу", дори и това да е някой, когото обича, бе не по-малко отблъскваща от, да кажем, хирургическа процедура в окото ѝ. Но гнусливостта ѝ не се разпростираше над бебетата. Тях ги харесваше - бе се грижила няколко пъти за момченцата на братовчедка си и това я забавляваше. Смяташе, че ще ѝ се нрави да е бременна от Едуард и поне на теория не изпитваше страх от раждането.\nАко можеше някак да стане чудо и да зачене като Христовата майка! Флорънс подозираше, че нещо в нея е дълбоко сбъркано, че винаги е била различна от другите и че моментът да бъде разобличена е настъпил. Мислеше си, че проблемът ѝ се крие в нещо по-голямо, по-основно от обикновеното физическо отвращение. Цялото ѝ същество се бунтуваше срещу перспективата да омесва плътта си с друга плът. Готвеше се покушение над спокойствието ѝ и изконното ѝ щастие. Тя чисто и просто не желаеше някой да "влиза" или "прониква" в нея. Сексуалният контакт с Едуард не можеше да бъде следствие от чувствата ѝ към него - той бе цената, която трябваше да заплати, за да ги изпитва.\nЗнаеше, че отдавна е трябвало да заговори за това - веднага след като той ѝ предложи, много преди посещението им при сърдечния викарий с топлия глас, преди вечерите със съответните им бъдещи родители, преди да поканят гостите, да съставят списъка с подаръците и да го оставят в универсалния магазин, преди да наемат палатката за сватбата и фотографа и преди всички останали неотменими приготовления. Но какво можеше да каже, с какви думи да си послужи, след като самата тя не бе в състояние да назове нещата с истинското им име пред самата себе си? Освен това тя обичаше Едуард - не с горещата, влажна страст, за която беше чела, а с топла, дълбока любов, понякога като дъщеря, понякога почти като майка. Обичаше да го гали, да чувства огромната му ръка около раменете си, да бъде целувана от него, въпреки че ѝ бе противно да усеща езика му в устата си, и му го бе показвала безмълвно. Смяташе го за оригинален и никога не бе срещала друг като него.\nТой винаги носеше в джоба на сакото си по някоя книжка с меки корици - обикновено историческа - в случай, че се наложеше да чака на някоя опашка или в чакалня. Отбелязваше си това, което четеше, с късо моливче. Всъщност бе единственият непушач, когото Флорънс познаваше. Чорапите му винаги бяха от два различни чифта. Имаше само една връзка - тясна, плетена, тъмносиня, която носеше почти през цялото време с бяла риза. Тя обожаваше любознателния му ум, лекия му провинциален акцент, огромната сила на ръцете му, непредвидимите смени на посоката в разговорите с него и отклоненията му, добрината му към нея и начина, по който погледът на меките му кафяви очи я караше да се чувства загърната в доброжелателен облак от любов. На двайсет и две годишна възраст Флорънс бе абсолютно убедена, че иска да живее до края на живота си с Едуард Мейхю. Можеше ли да дръзне да рискува и да го изгуби?\nНямаше към кого да се обърне за съвет. Сестра ѝ Рут бе твърде млада, а майка ѝ, иначе забележителна като личност - твърде отдадена на заниманията си и твърде избухлива. Истинска старомодна интелектуалка. Когато трябваше да разрешава някой личен въпрос, тя имаше склонност да възприема маниерите на лектор пред аудитория, да си служи с все по-дълги и по-дълги думи и да препраща към книги, които смяташе, че всеки трябва да е чел. Понякога можеше да се отпусне и да се държи мило, но това ставаше много рядко и единствено след като темата биваше добре обезопасена и замаскирана по описания начин, а и дори тогава не можеше да се разбере какъв е съветът, който дава.\nФлорънс разполагаше с няколко чудесни приятелки от училище и от музикалната академия, с които пък имаше противоположния проблем - те обожаваха интимните разговори и с огромно удоволствие обсъждаха взаимно живота си. Всички се познаваха добре и умираха да се обаждат една на друга по телефона и да си разменят писма. Не можеше да им доверява тайните си, но не можеше и да ги съди, че правят това, понеже самата тя бе част от групата. Впрочем не би се доверила и на самата себе си. Бореше се с проблем, който не знаеше как да подхване, и единственото достъпно ѝ знание се съдържаше в наръчника с меката подвързия. На крещящо червената му корица с бял пастел бяха несръчно изрисувани, сякаш от някое невинно дете, две усмихнати фигурки с буболечести очи и тънки като кибритени клечки крайници, които се държаха за ръце."\nЗа да оцениш книгата "На плажа Чезъл", избери цифрата отговаряща на твоята оценка по десетобалната система:\nКниги от Иън Макюън (Ian McEwan) - пълен списък\nИзползваните в представянето на книга "На плажа Чезъл - Иън Макюън" текстови, графични и други материали са собственост на носителите на авторските им права.


ВСС на изпитание: Ще избере ли председател на Софийския апелативен съд? – DeFakto.bg\nHome / Законът / ВСС на изпитание: Ще избере ли председател на Софийския апелативен съд?\nВСС на изпитание: Ще избере ли председател на Софийския апелативен съд?\nDe Fakto 13.06.2016\tЗаконът, Избрано Напишете коментар 1,611 Прегледа\nУтре съдийската колегия на ВСС е на важно изпитание – изборът на титулярен председател на Софийския апелативен съд. Ще е пети поред опит за успешен финал на този отговорен вот на полето на действащия съдебен съвет. Но за първи път „горещия картоф” е в ръцете само на съдиите в него след разделянето на ВСС. А столичният апелативен съд е ключов – той е втора инстанция по делата срещу министри, депутати, магистрати. В него се решават спорове за милиони. И близо две години е без титулярен шеф.\nПредисторията е известна – дотук подкрепа на мнозинството не получиха нито бившият председател Веселин Пенгезов, ни дългогодишният зам.-председател и шеф на търговското отделение Стефан Гроздев. Скандално, без ясни мотиви „защо” мнозинството във ВСС на два пъти отхвърли и кандидатурата на известната съдийка Нели Куцкова. Въпреки похвалите за нейния професионализъм и подкрепата й от голяма част от апелативните съдии, кадровиците решиха, че Куцкова щяла да е „разединител”. Решението им бе предшествано от публично изявление на премиера Борисов за „политическото” минало на съдийката, което я правело неподходяща за поста. Уви, Върховният административен съд не видя нищо нередно в това.\nСега кандидадът е нов – другият зам.-председател на съда Даниела Дончева, начело на гражданското отделение на САС. Атестацията й е отлична, името й не е замесвано в скандали. В изпратено до съвета становище обаче от БИПИ предупредиха: в концепцията си Дончева буквално е копирала тази на бившия си шеф Пенгезов. А след като неговите идеи за управление не допаднаха на кадровиците….\nЧленове на ВСС подсказват – изборът ще е оспорван. Но гласовете може би отсега са преброени в класическото вече за съдийската колегия съотношение 8 на 6 в полза на оспорвания кандидат. Така, както стана миналата седмица с избора за окръжен съд-Благоевград. Предстои да чуем аргументите „за” и „против” Дончева. Чува се, че ако тя бъде избрана, съдът де факто ще се управлява от отхвърления кандидат Стефан Гроздев, сега и.ф. председател на САС. Дали е така? Членовете на Висшия съдебен съвет да преценят.\nА междувременно след скандалите около Благоевград и на базата на отправените взаимни обвинения между ръководствата на районния и окръжния съд двама от ВСС – Соня Найденова и Калин Калпакчиев вече са внесли в деловодството на съвета искане за детайлна проверка на работата на съдилищата в този регион. Целта е, макар и пост фактум, с факти да се установи има ли прави и криви в тази битка.\nПредишна Закон за (тоталитаризиране на) адвокатурата\nСледваща ЕП гласува нови правила за легализация на документи


Столични анестезиолози спасяват болницата в Гоце Делчев | Puls.bg\nЧетирима лекари от София със специалност „Анестезиология и интензивно лечение“ са заявили готовност да започнат работа в многопрофилната болница „Иван Скендеров“ в Гоце Делчев от 1 октомври.\nТова стана ясно след среща между Министъра на здравеопазването проф. д-р Костадин Ангелов и директора на лечебното заведение д-р Петър Филибев. Болницата в Гоце Делчев изпадна в тежка криза, след като заради несъгласие с управленските решения на предишния ѝ директор д-р Владислав Улевинов 14 лекари подадоха своите оставки. Те се върнаха обратно, след като бе назначен сегашният управител на болницата, рентгенологът д-р Петър Фелибев.\nОбщинската болница в Гоце Делчев стана лечебното заведение с най-голям брой пациенти с Ковид-19 в страната. От началото на пандемията там са хоспитализирани 396 пациенти. Единственият анестезиолог на пълен щат в болницата, д-р Милан Първанов, почина заради усложнения от Ковид-19 в средата на септември. Малко след това другите двама анестезиолози, които работят на половин щат, напуснаха.\nВ момента в инфекциозното отделение там са настанени 24-ма пациенти, а в структурата по вътрешни болести – 11. Няма пациенти, нуждаещи се от интензивни грижи. От Министерството на здравеопазването уточняват, че на хоспитализираните, при необходимост, е осигурена консултация с анестезиолог-реаниматор, който има сключен договор с болницата.\nБившият управител на болницата, д-р Радойкова, предупреди пред БНР, че ако не се намерят поне двама щатни анестезиолози, ще се задълбочи проблемът с клиничните пътеки. Междувременно стана ясно, че новите случаи на коронавирусна инфекция у нас са 58 за последното денонощие. Най-голям е броят на заболелите в Габрово – 19, от които 16 са учители в училище „Райчо Каролев“. Това става първият случай на клъстерна заразата в учебно заведение у нас.\nПотвърдените случаи на коронавирус в България към момента са общо 20 055, от които 14 176 са излекувани. 794 пациенти с доказан COVID-19 са настанени в лечебни заведения, а 41 от тях се намират в интензивни структури. Броят на заболелите досега медицински лица е 1 119. 796 са починалите в България, при които е бил потвърден новият коронавирус, от които седем са за изминалото денонощие. В световен мащаб броят им вече надхвърля 1 млн.


Съд влезе в болница, за да постави „под стража” лежащ в реанимация -\nHomeАКЦЕНТИСъд влезе в болница, за да постави „под стража” лежащ в реанимация\nВеликотърновски окръжен съд наложи постоянна мярка „задържане под стража” на 53-годишния стрелец от Лясковец Петко Савов Петков. Определението подлежи на обжалване или протест пред Апелативен съд Велико Търново. Мярката за неотклонение бе обсъдена и постановена на на територията на областна болница ”д-р Ст. Черкезов”, поради лошото здравословно състояние на задържания, съобщи „Фокус”. Според други медии, въпреки че е в реанимация и помещението се охранява от полиция, Петко Петков е „закопчан” с белезници за болничното легло.\nВ петък, 14 март, при опит да бъде задържан в дома му от служители на отряда за борба с тероризма, Петков уби Емил Шарков, и простреля още трима от командосите, които направиха опит да влязат в жилището на психично болния мъж.\nГлавният секретар на МВР главен комисар Светлозар Лазаров ще бъде изслушан за операцията в Лясковец пред вътрешната комисия на Народното събрание. На извънредна пресконференция в централата на партия, от ГЕРБ днес поискаха неговата оставка с мотива, че Лазаров носи персонална вина за този случай.\nЗа да могат да бъдат изяснени всички обстоятелства и факти, ще поискаме анкетна комисия, в която да бъдат чути абсолютно всички, които са имали някакво отношение както към планирането на тази операция и всички тези, които са имали някакво отношение в минал период от време с експертизата, която е била дадена по този повод, каза бившият вътрешен министър и настоящ зам.-председател на ГЕРБ Цветан Цветанов. По думите му, с тази операция в Лясковец, проведена по този начин, действително се застраши човешки живот, не само на тези, които участваха в нея, но и на всички тези, които живеят в близост до тази сграда.\nЦялостната операция показва дефицита и дефекта на всички законодателни промени, които се правят в сектор “Сигурност” в последните девет месеца, каза Цветанов.\nЗаобикаля се Законът за МВР за т.нар. конкурсно начало за ръководните кадри в структурите на МВР, каза Цветан Цветанов.\nСпоред Румен Петков, бивш министър на вътрешните работи, първият въпрос, който трябва да се изясни, е какво е наложило ползването на специализирания отряд. “То е част от този шоурум, който всъщност е елемент от приемствеността с времето на Цветанов”, каза Петков.\n“Как точно е протекла операцията? Защото се говори, че примерно съприкосновение с куршуми, изстреляни от арестувания, имат не четирима, а седем служители”, посочи Петков. “Имаме просто трагичен случай и една група късметлии”, заяви той.\n“Какво предполага да се закарат тежки автомобили, какво предполага да се закара Специализирания отряд за борба с терора? Това е несериозно решение. Говори се, че вътре са изстреляни няколкостотин патрона. Говори се, че вътре е започнало с халосни изстрели. Ако това е така, значи планът е направен така, че да възбуди, да превъзбуди и да предизвика реакция у човека”, коментира Румен Петков, цитиран от „Фокус”.\nРодни компании инвестират милиони в болницата в Панагюрище


декември 2018 – БЛОГодаря\nЕлектронна държава [презентация]\n22.12.2018 Bozho Leave a comment\nПреди месец изнесох презентация във Велико Търново и Варна на тема „Електронна държава“. Идеята беше да разкажа какво има, какво трябва да стане съгласно заложените в закони и стратегии идеи, какво не е станало и защо. И също така – какво е електронното управление и защо е важно. Слайдовете можете да разгледате тук: В общи линии, нещата се случват по-бавно отколкото би ми се искало, а някои ключови (и отключващи) проекти – като електронната идентификация и системата за създаване на регистри – се отлагат и бавят твърде много. Основната ми теза в крайна сметка е, че електронното управление не е просто улеснение за разглезени жълтопавтници, нито е просто оптимизация на процесите в администрацията. Електронното управление е средство, чрез което държавата да стане по-прозрачна, по-некорумпирана и по-малко натрапваща се в живота на гражданите със своята бюрокрация. И не на последно място – по-ориентирана към бъдещето.\nБез регистри идва хаос\n13.12.2018 Bozho 2 коментара\nЧесто разбираме колко е важно нещо чак когато спре да го има. Такъв беше примерът с Търговския регистър – бяхме свикнали всичко да е достъпно онлайн, да можем да проверяваме актуалното състояние на фирма, без да разнасяме хартиени удостоверения, да подаваме онлайн документи за регистрация и промяна на обстоятелства за дружества. Докато през август регистърът не спря за повече от две седмици. И тогава се оказа, че не могат да се осъществяват сделки, че някои фирми не могат да превеждат заплати. Търговският оборот не спря, но беше затруднен заради липсата на регистъра. Регистърът „оцеля“ и ни остави важна поука – че публичните регистри са изключително важни и тяхната липса създава хаос. Търговският регистър е един от най-важните, но далеч не е единствен. Други ключови за държавата регистри са Националната база данни „Население“, поддържана от ГД „ГРАО“, имотният регистър, кадастърът, регистърът на МПС, регистърът на особените залози, кредитният регистър, регистърът на обществените поръчки, регистърът на акционерите към Централния депозитар. И още стотици секторни регистри и регистърчета – в сектор „Здравеопазване“, в сектор „Правосъдие“, в сектор „Туризъм“ и т.н. Тези регистри не са просто следствие от желанието на държавата да контролира всички аспекти на обществения живот. Те до голяма степен допринасят за повече прозрачност и по-голямо спокойствие на участниците. Търговският регистър например ни гарантира, че правим бизнес с истинските представители на съответното дружество. Имотният регистър ни позволява да знаем пълната история на един имот. Регистърът на МПС позволява (макар и неефективно реализиран към момента) контрол на правилата за движение и съответно безопасността на участниците. Кредитният регистър позволява на банките да правят по-добра преценка за своите кредитополучатели. Регистърът на населението пък е необходимо условие за каквото и да било електронно управление. Немалка част от всички регистри се водят и на хартия, но в дългосрочен план хартията ще отпадне. Това означава, че поддържането на\n05.12.2018 Bozho 3 коментара\nВъпреки че знам, че това да оборваш нечие конкретно мнение не винаги е ефективен инструмент за убеждаване на хората, не мога да се сдържа и да не коментирам вчерашната статия на Михаил Константинов в 24 Часа. Статията е пълна с толкова много полуистини и неверни твърдения, че не мога да я оставя без отговор. Не е ясно дали статията изглежда така заради неуспешен опит на Константинов да обясни материята по по-прост начин пред читателите, или както все повече ми се струва – защото не е разбрал детайлите. Но крайният резултат е такъв – защитаване на теза против електронното гласуване на база на грешни твърдения. Ще извадя конкретни цитати и ще обясня защо са или неверни, или опростени до невярност. И тъй като нямаше как другояче да действат външните сили, ясно е, че [в САЩ] ставаше дума за въздействие върху електронните средства за комуникация – първо, чрез влияние в социалните мрежи и второ – директно върху системите за гласуване. Няма данни електронни системи за гласуване да са били манипулирани. Доклад на американския National Intelligence Council казва, че машини или компютри, с които е извършвано броене не са били манипулирани. Хакнати са били мейли на някои служители на избирателни комисии и съответно са изтекли данни за регистрирани за гласуване граждани, но това в никакъв случай не е „директно върху системите за гласуване“. А и както се казва в други статии по въпроса – ако можеш да насочиш общественото мнение, защо ти е да хакваш резултата? Защото ако хакнеш резултата, всички ще разберат, че нещо не е наред. Когато „хакнеш“ хората, те ще продължават имат доверие в системата, но тя ще бъде ефективно компрометирана. В нея всеки глас е блок във веригата на блокчейна и всеки, който е гласувал може да провери директно дали гласът му е наличен във веригата. Това е крачка


24 окт 2016 | 08:11 2709\nДали биохраните у нас действително са “био”? На този въпрос трябва да отговорят съвместни проверки на Комисията за защита на потребителите и агенцията по храните. Те ще бъдат в цялата страна след съгласуване между двете ведомства, научи “24 часа”.\nОбикновено биохраните се продават на по-висока цена и търговците се опитват да привлекат клиенти, като изтъкват различни ползи и характеристики на тези продукти, обясни шефът на Комисията за защита на потребителите Димитър Маргаритов.\nЗатова и ведомството му ще акцентира на контрола доколко тези послания отговарят на истината и могат да бъдат доказани. Ако производителите и търговците не успеят да го направят, тогава ще се смята, че това са нелоялни търговски практики, които се наказват от закона.\nОсвен със забраната за прилагането им нарушителите могат да се сдобият и с глоба. Всъщност именно биопродуктите са най-бързо растящият сегмент от пазара на храни не само у нас, но и в цяла Европа. Дори и в периода на икономическата криза годишните ръстове бяха средно 10-15 на сто. В момента пазарът на биохрани в ЕС вече е достигнал 55 млрд. евро.\nКолко е делът на българското производство, е трудно да се каже, защото няма точни данни. За да се окичи един продукт с табелата “био”, има строг и дълъг регламент, свързан с десетки процедури и жесток контрол.\nЗадължително е производителят да е сертифициран\nВ биопроизводството са забранени изкуствени добавки, подобрители или генномодифицирани организми. Растенията не може да се пръскат с препарати за растителна защита или да се торят с изкуствени торове. Всичко това се контролира от сертифициращ орган, с който фермерът е задължен да сключи договор.\nКъм момента в регистъра на земеделското министерство са включени 15 сертифициращи компании. Те правят внезапни проверки и изследвания на почвата в лаборатория. Открият ли се пестициди, веднага отпада разрешението за биохрани.\nЗаради нарушения в момента тече процедура за отнемане на лиценза на една от сертифициращите фирми, съобщиха от земеделското министерство. Нейните клиенти, които са около 40, трябва да намерят нов контролен орган, той ще ги провери отново.\nЗа да се премине от конвенционално земеделие към органично, има т.нар. преходни периоди\nТова означава, че трябва да минат 2 или 3 години, за да се изчисти почвата и да се премине към биопроизводство. Например за едногодишни растения срокът е 2 г., а за многогодишните култури - 3 г. преди прибиране на първата реколта, ако насаждението не е влязло в плододаване, или 3 реколти, ако е в плододаване.\nНад 6100 лица са регистрираните оператори за биопроизводство у нас, каза Лъчезар Симонов, шеф на отдел “Биологично земеделие” в земеделското министерство. Това са производители, преработватели, търговци и подизпълнители.\nПоловината са пасища и ливади, твърди Албена Симеонова, председател на асоциация “Биопродукти”. От биохраните с най-голям дял е пчелният мед. Увеличават се и биофермите за месо и мляко. Няма обаче сертифицирана биокланица.\nЗаради субсидиите има огромен ръст и на оранжериите за биозеленчуци. В последно време на пазара на биопродукти у нас нарушителите са малко, твърди Симеонова. Проблем обаче имало с вноса. Ако биохраните са с произход от ЕС, на етикета трябва да има лого под формата на листо от звезди на зелен фон.\nТрябва да са изписани и кодовият номер на контролния орган, и мястото на производство на суровините, от които е продуктът. На етикета може да присъстват и национални или частни знаци за биологично производство. България има свое лого и това е бяла калинка върху зелен лист.\nАко биохраните са внос от страни извън ЕС, може да се ползват и техните сертификати, което създава трудности с контрола, смята Симеонова. При транспортирането на биохраните трябва да се гарантира физическото разделяне с конвенционалната продукция. В един камион може да се возят биодомати и обикновени, стига да са опаковани и да не се смесват.


Семейства на Албания | Реалността и Митовете\nГоворейки за днешния свят, ще забележите, че има почти във всички мюсюлмански страни и същи. Младите момичета и жени се стремят да избягат от традициите и обичаите, както и да започне да живее, както и европейци.\nЕстествено, такова желание е разбираемо, и тя трябва да се поддържа в смисъл, че ние всички трябва да се поддържа в крак с времето, а не да е в същия мрак, в който нашите предци са живели и може би нашите родители, баби и дядовци.\nно все още желаят да започнат нов живот често води до факта, че почивките всички представи за нормален и пълноценен семеен, загубили традициите, които са били съхранявани в продължение на много години. Всичко това е една и съща липса на уважение към нашите предци и по-старото поколение, които усърдно да ни изпратите своите знания.\nНикой не спори с факта, че много мюсюлмански закони са много строги и категорични, но исляма – е един от най-старите религии и необходимостта да оценят това, което се съхранява в продължение на толкова дълго време. Въпреки това, ако се вгледате в различни страни и се обърне внимание на обичаите на мюсюлманския семейството, а след това има някои сериозни различия между една или друга нация.\nВ нито една страна не съществува такъв обичай в Албания, която е да се гарантира, че жените са взели обет за безбрачие, остават девици през целия си живот и се заменят в семеен мъж. Ако приемем, че мюсюлманите са характерни за жените, обичай наистина е извън обхвата на разбиране.\nФакт е, че Албания през цялата си история винаги е била във война със своите съседи. Разбира се, че е имало недостиг на хора, които ще се грижат за всички сериозната работа, във всяко семейство, което изисква физическа сила.\nалбански семейства са били многобройни, така че липсата на мъжете е много забележим. За да се възстанови реда в семейството, където някои жени, които се оплакват от тежка съдба, е необходимо, че къщата не забравяйте да има някой с много силен характер и дух.\nТази ситуация в албанско семейство, когато силни мъже участват във военни операции, доведе до факта, че е имало обичай, че един от най-възрастните жени в семейството решава да остане за целия живот на девицата, а не да се ожени и да поеме семейния при мъжете мита.\nВсички мъже работа пада върху раменете на жената, която напълно променя живота си. Тя започва да се носят мъжки дрехи, прически и дори характера й става все по-твърд.\nОт страна – това е един обикновен човек, силен, смел, готов за решаване на всеки проблем, който прави всичко, към семейството, нищо не е необходимо. За всяка промяна на пода не е това и факта, че една жена е просто играя голям процент от мъжки хормони поддържат. Тя е напълно неуместен, тъй като тя е независим избор на една жена, която се лишава от всички радости на живота.\nПри по-внимателно комуникация – това е много интересно, общителен човек, който винаги е готов да поддържа разговора. С тези албански жени можете да говорите за всичко и тя винаги е готова да слуша. Тези жени преди края на дните му са да изпълнява в ролята на семеен човек и всички останали от семейството са обект на тях точно като собственик на къщата.\nВ съвременния свят, тези жени не изглеждат да го с неодобрение, само с някои недоверие. В днешната младеж в Албания, не се придържат към правилата и обичаите, които не са били анулирани. Свободата, която днешните млади хора получават, много жени използват твърде много. Младите хора, които отдавна са образовани в въздържание, сега се поддава на страстта му и да се ангажират една грешка след друг.\nотношение към брака и семейството, които са винаги албанци са били от голямо значение придобива най-новата плана. На първо място, те мислят само за техните нужди и желания, а след това, че трябва да се спазват все още правила.\nВ момент, когато предбрачни отношения са били забранени, семейството има повече доверие.Понастоящем, колкото повече връзки имат един мъж и една жена, толкова повече те не се доверяват. Много млади хора могат да живеят заедно много дълго време, преди да решат да се оженят или просто да се разминат, защото между тях няма разбиране. Съвременният свят се разпада от младите хора, които буквално разбират всичко и преодоляват всички граници на забраните. Свободата, която понастоящем се дава на жените в Албания, е много привлекателна за жените. Много възпитан в традицията на жените първоначално се поддават на възможностите и изкушенията, които са отворени за тях, но след известно време се разбере, че всички стари обичаи и традиции са много по-силни свързват семейството, а не свобода и толерантност в отношенията.\nСега е много трудно да си възвърнем преди няколко години, защото младите хора са почувствали разликата. Преди никой млад албанец или албанец дори не можеше да мисли, че свързва живота си с човек с различна националност, с различен манталитет. Необходимо е съпрузите да идват един към друг във вътрешния свят, което днес те не обръщат внимание, давайки втори импулс на страст.\nИма и албански семейства, в които доминират жените вместо мъжете, и те се опитват да защитят семейството си от това, което се случва, да се опитат да им напомнят за национални и духовни традиции. Те правят всичко възможно, въпреки че това не винаги работи и понякога младото поколение излиза извън контрол.\nВ такива семейства обаче има много по-малко свободи и проблеми на взаимоотношенията, защото всеки член на семейството предпазва внимателно това, което е свързано със семейните ценности и традиции.\nВсеки може да наблюдава отстрани, което понякога може да доведе до твърде голяма свобода в мислите и действията, когато задоволяването на нуждите е на първо място. Струва си да помислите дали наистина е необходимо незабавно да се втурнете в басейна с главата си, когато светът отваря толкова много неща.


Хъркане - ArsMedica.bg\nНачало Симптоми Хъркане\nХъркането е широко разпространен проблем, който засяга голям брой хора. По-често страдат мъжете или хората с наднормено тегло. Проявява се с шумни, остри, дрезгави или груби звуци по време на сън. Понякога страдащите се оплакват от често събуждане през нощта с болки, дразнене и сухота в гърлото. Проблемът обичайно се задълбочава с възрастта или при активни пушачи.\nМеханизмът на възникване на хъркането е свързан с вибрации на мекото небце, които водят до моментно запушване на входа на трахеята по време на вдишване. При отслабен мускулен апарат, „падане” на корена на езика назад, стеснени дихателни пътища, раздразнена лигавица симптоматиката е още по-силно изявена.\nВ зависимост от причината хъркането се проявява с допълнителни симптоми като:\n• Тежест в гърдите по време на сън\n• Дневна сънливост\n• Понижена концентрация\n• Зачервено гърло\n• Кашлица или пристъпи на задушаване през нощта\nЕтиологичните фактори, водещи до нощно хъркане, включват следните състояния и заболявания:\nДевиация на носната преграда\nХронична назална конгестия и затруднено носово дишане\nОтслабен мускулен апарат на гърлото и езика\nВъзраст – с напредване на възрастта гърлото се стеснява и мускулният тонус намалява\nПол – при мъжете анатомичните особености на въздухоносните пътища допринасят за появата на хъркане\nАнатомично дълга увула или издължено меко небце\nСпане на неподходяща възглавница (прекалено ниска или прекалено висока)\nСпане на твърд матрак\nПрием на някои медикаменти – антихистамини, сънотворни\nЗаболявания, които водят до стеснение на въздухоносните пътища – бронхиална астма, трахеит, бронхит.\nХрани и напитки, които предпазват от рак\nМоже ли стресът да доведе до отслабване?\nМъжете и пристрастеността


Панама и Коста Рика – зелената приказка на Централна Америка : Travel News\nПанама и Коста Рика – зелената приказка на Централна Америка\nТуроператорът Apsara Travel представя Панама и Коста Рика.\nДати: 19.11 - 04.12.2021\nДати: 19.03- 03.04.2022\nВодач от България с многогодишен опит в страните от Латинска Америка, познаващ в детайли културата и особеностите им;\nНастаняване само в проверени луксозни 4* хотели, отговарящи на новите мерки;\nСреща с местното племе ембера в Панама и плаване в автентично дървено кану!\nПосещение на 3 парка на Коста Рика – Аренал, Мануел Антонио и Ирасу.\nГарантирана среща с маймуни, ленивци, макао, тукани, оцелот, пума и ягуар!\nИзкачване на най-високия вулкан на Коста Рика и поглед в зашеметяващия му кратер с изумруденото езеро вътре!\nМалка група с персонално отношение към всеки турист;\n14 закуски, 4 обяда и 6 вечери, съобразени с начина на хранене на всеки;\nЗа авантюристите предлагаме възможност за спускане по въжен тролей, плуване в тропични водопади, парасейлинг и тур с лодка или каяк в мангровите гори.\nЗастраховка “Помощ при пътуване в чужбина” за 20 000 евро на ЗК ЛЕВ ИНС АД, покриваща медицински разноски вследствие акутно заболяване от COVID-19.\nДен 1/София – Истанбул\nДен 2/ Истанбул – Панама сити\nДен 3 /Панама сити\nЗакуска. Обиколката ни на Панама сити започва с посещение на Панамския канал при шлюза Мирафлорес и терасите за наблюдение към Центъра за посетители. Ще гледаме как огромните кораби преминават край нас по сложната шлюзова система и ще научим историята на Канала и на най-стария шлюз. Отправяме се към хълма Анкон, откъдето се разкрива гледка към града и красивия Панамски залив. Хълмът е най-високата точка в Панама сити – 213 м.н.в. и от него се вижда модерната част на града, колониална Панама, Моста на Америките и Панамския канал. Продължаваме обиколката с пешеходна разходка в колониалното сърце на Панама сити – тук тесните калдъръмени улички и красивите европейски сгради ще ви посрещнат в обятията си, точно както са ги оставили заселниците преди 300 години. Днес Колониалният център на Панама е част от световното културно наследство на ЮНЕСКО. Включено тристепенно меню за обяд в местен ресторант.\nДен 4 / Панама сити – селище на Ембера – Соберания Парк\nДен 5 /Панама сити\nДен 6 /Панама сити – Сан Хосе – Аренал\nДен 7 /Аренал\nДен 8 /Аренал\nДен 9 /Аренал – Мануел Антонио\nДен 10 / Мануел Антонио\nДен 11 /Мануел Антонио\nДен 12 /Мануел Антонио – Сан Хосе\nДен 13 /Сан Хосе\nДен 14 /Сан Хосе – Вулкан Ирасу – Долина Ороси\nДен 15 /Сан Хосе – Панама – Истанбул\nДен 16 /Истанбул – София\nСамолетни билети София – Истанбул – Панама сити – Сан Хосе – Панама сити – Истанбул – София с включени летищни такси, чекиран и ръчен багаж;\n14 нощувки със закуски в подбрани луксозни 4* хотели;\n4 обяда и 6 вечери по програма;\nВсички трансфери и турове с частен автобус, съобразен с броя на групата;\nЛицензирани местни екскурзоводи;\nПрофесионален водач-преводач от Апсара Травъл с многогодишен опит в страните от Латинска Америка;\nПрофесионален водач от Апсара Травъл с многогодишен опит в тази дестинация;\nЗастраховка “Помощ при пътуване в чужбина” с включени медицински разноски вследствие злополука или акутно заболяване с покритие 20000 евро на ЛЕВ ИНС. Полицата покрива и медицинските разноски вследствие акутно заболяване от COVID-19 по време на пътуването.\nЗастраховка „Отмяна на пътуване“: около 220 лева на човек;\nДопълнителни екскурзии по програма: заявяват се и се заплащат предварително при записване;\nБакшиши за екскурзоводи и шофьори (при добро обслужване е прието да се дават по 4-5 щ.д. на човек на ден);\nКраен срок за записване и събиране на групата: 60 дни преди датата на отпътуване.\nЦената на пътуването е валидна при група от минимум 14 туристи;\nНеобходими документи за записване: международен паспорт с валидност минимум 6 месеца от датите на пътуването, подписан договор и депозит от 2500 лева на човек;\nДоплащане на екскурзията и допълнителните мероприятия: 45 дни преди датата на отпътуване.\nКъм дата 01.09.2021 при влизане в Панама и Коста Рика не се изисква виза и няма задължителни ваксини;\nКъм дата 01.09.2021 Панама и Коста Рика не са обявили, че за периода на пътуването има ограничения за посещение на страната от български граждани с цел туризъм.\nПри влизане в Панама и Коста Рика ваксинираните пътници нямат ограничения, а тези, които не са ваксинирани е нужно да предоставят отрицателен PCR тест, направен 72 ч. преди влизане в Панама. За Коста Рика няма изискване за тестове на неваксинирани пътници. Ако пътник покаже симптоми на Covid 19 може да бъде карантиниран. На връщане от Коста Рика се правят PCR тестове, пробите ще бъдат взети от медицинско лице на 01.12. Ще бъдете уведомени своевременно при промяна на мерките за пътуване.\nПоради чести промени в разписанието и цените на самолетните билети от страна на авиокомпаниите, е възможна промяна на датата на отпътуване с 1–3 дни;\nВ Панама и Коста Рика хотелите настаняват туристи след 15:00 ч., а освобождаването е в 11:00 ч.\nЦените са базирани на местни данъци и такси към 01.09.2021 и при промяна на ставките, ще се наложи преизчисляване на цените.\nВ случай че минималният брой записани за осъществяване на екскурзията не е достигнат, туроператорът може да анулира пътуването като възстанови на пътуващия изцяло всички плащания, без да дължи допълнително обезщетение.\nЦените са изготвени при курс: 1 USD = 1,65 лева и при промяна на валутния курс на щ. долар към лева организаторът си запазва правото да актуализира цената на екскурзията към датата на доплащане.\nЦената на международните и регионални полети с включени летищни такси, чекиран багаж и трансферна нощувка на летище Истанбул е 1 900 лева на човек. Посочената цена е валидна към 01.09.2021 и е калкулирана в Общата пакетна цена на екскурзията. При повишаване на тарифата или на размера на летищните такси от страна на превозвача, се начислява доплащане към общата пакетна цена.\nЧастично преминаване на Панамския канал: 185 USD на човек при 10 записани\nЕкскурзия до Агуа Клара, Форт Сан Лоренсо и езерото Гатун: 125 USD на човек при 10 записани;\nSKY TREK ZIPLINE в Аренал: 95 USD на човек;\nКатамаран по залез слънце в Мануел Антонио: 90 USD на човек при 10 записани;\nТур с лодка в мангровите гори на остров Дамас: 85 USD на човек при 10 записани;\nТур с каяк в мангровите гори на остров Дамас: 70 USD на човек при 10 записани;\nТур Скрити плажове и вълшебни водопади в Мануел Антонио: 160 USD на човек при 10 записани;\nПовече информация на apsara.bg\nПанама Коста Рика


Системата за мониторинг на пътниците става задължителна - AУТОМЕДИЯ\nСистемата за мониторинг на пътниците става задължителна\nЦелта е да се предотврати забравянето на деца на задната седалка\nЦветан Руменов 05.09.2019 15:00 Прочитания: 3315\nВ последните години редица брандове въведоха технология за мониторинг на пътниците на задната седалка. Сега тя ще стане много по-широко разпространена, защото Асоциацията на световните автомобилни производители се ангажираха да направят технологията стандартна на практика за "всички леки и лекотоварни автомобили" до 2025 г.\nСред производителите на автомобили, които обявиха намерението си да въведат система за контрол на присъствието на пътниците на задната седалка, са Alfa Romeo, Honda, Audi, BMW, Fiat Chrysler Automobiles, Ford, GM, Hyundai, Jaguar Land Rover, Kia, Maserati, Mazda, Mercedes, Mitsubishi, Nissan, Porsche, Subaru, Toyota, Volkswagen и Volvo. Това е огромна коалиция и всеки производител ще получи свободата да внедрява системата когато реши, но не по късно от 2025 г.\nВсяка разработка ще включва функция, която позволява на шофьора да разбере дали някой не е останал на задната седалка. Ако системата определи, че там има някой, тя ще издава звукови и визуални сигнали, за да напомни на водача за необходимостта да провери седалката, преди да заключи колата. Според експерти над 800 деца са починали от топлинен удар от 1998 г. насам и много от тези смъртни случаи са резултат от това, че шофьорите са ги забравили на задната седалка.\nСредната задна седалка е най-безопасна\nВозещият се на нея пътник е защитен при удар от всички страни\nСигурността се оказва лукс.\nТагове: задна седалка мониторинг следене деца система технология задължителна\nSteffan ( преди 1 година )\nТова е още едно излишно нещо. А води до оскъпяване на автомобилите.\nСтефан ( преди 2 години )\nТо за 800 случая в цял свят от милиарди автомобили това е много малък дял, че да се въвежда някава нова система , та да се включват нови пискалки, безброй станаха вече. Как хората караха и без всички тези системи, поне половината от които ненужни.\nКакво събиране на данни, вие идЕоти ли сте? Това са едни обикновени тензодатчици на всяка седалка, които повечето коли ги имат от поне 15 години и се ползват за предупреждението за непоставени колани. Единственото ново е, че ще напишат няколко реда код да предупреждава при изгасен двигател и отваряне на шофьорската врата.\nАми те на запад какви мислиш, че са! Това са тотално изперкали хора. Ама тотално и ние полека-лека отиваме натам. На запад е съвсем нормално да гледаш хората да вървят и да си приказват сами. Държат се толкова неадекватно понякога, че е страшно. Та децата ли няма да забравят. Та те по магистралите ги забравят дори. Спрат за почивка и тръгнат без някое от тях. Да не говорим за големите търговски центрове. Там е масово да отидат на шопинг и да си забравят детето вътре.По радиостанциите съобщават..\nНе мога да си представя как може да си забравиш детето в колата...Трябва да си тотално издухал!\nзабравил си детето да не е мобилен телефон\nПоредното събиране на данни. Отделно да спрат настъплението на китайците.


Шестото чувство на животните | Sanovnik.bg\n»Шестото чувство на животните\nВсеки път след големи природни бедствия, от цунами до земетресения, медиите са пълни с материали за това как преди произшествията домашните животни започват да се вълнуват.\nВъв връзка с това много се говори за паранормалното "шесто чувство", която позволява на птици, риби и животни, предварително да се предпазят от опасността.\nУчените нееднократно са се опитвали да използват способностите на животните. Особено много изследвания в тази посока са правени в японски научни организации, които са изучавали чувствителността на животните към земетресения и цунами. По едно време в Страната на изгряващото слънце дори съществуваше мода за отглеждане на животни, на които се приписва сеизмичен нюх.\nЕдин от най-шокиращите примери за необичайната чувствителност на котки и кучета, е от преди пет години. Появиха се материали, че по време на вълните-цунами в Индийския океан на 26 декември 2004 г., при които загинаха 230 хиляди души, не е било погубено нито едно домашно животно. Всички те няколко часа преди бедствието, изоставили своите стопани и къщите си и се преместили на хълмист терен, далеч от брега.\nИ най-задълбочените проучвания не са кетегорични относно паранормални способности на животинския свят. Много учени обаче считат, че способността да предусещат стихийни бедствия е вследствие на обикновените сетива, които животните владеят до съвършенство.\nНе е тайна, че органите на някои птици и зверове, превъзхождат възможности на човешкото тяло: остротата на обонянието на кучетата, птиците, които усещат магнитното поле на Земята, прилепите, които откриват плячката си чрез отразяване на звуков сигнал...\nСпециално внимание заслужават слоновете, които могат да почувстват земни вибрациите на голямо разстояние. Те могат да долавят приближаването на свои събратя от няколко километра и дори да разпознават дали са мъжки, женски и малки слончета.\nТази способност, както и много други таланти на животни, дълго време не са имали научно обяснение и следователно са били смятани за извънредни и мистични.\nВсъщност учените смятат, че шестото чувство на животните е тяхната способност да чувстват вибрациите на въздуха и промените в атмосферното налягане. Чувствайки някои съмнителни изменения, идващи от дадено направление, инстинктът за самосъхранение подсказва на животните, че трябва да започнат да се движат в обратната посока.\nУчени твърдят, че маймуните имат чувство за морал4\nТова чувство е най-силният сигнал на интуицията\nНаистина това, което се говори за животните е вярно, до каква степен, зависи може би от животното. Аз имам куче в къщи и наистина когато наближава буря, ох много е сладка, чуди се къде да се завре, ако има лесно да влезе в мен-единствено тогава иска да се качи в леглото.\nСпоред мен има вероятност тези неща да са верни, тъй като съм чувала, че ако някой стопанин изхвърли котката или котките се някъде на далече, те се ориентирали за пътя към дома по кукуригането на петлите. Така, че котките наистина имат голям нюх защото могат да спасят стопаните си от много лоши бедствия.\nЧувала съм за случаи когато кучета и котки са дърпали стопаните си за да ги измъкнат от къщи или са бягали пред очите им от къщата, за да ги последват и да се спасят.\nВсе пак животните имат по-изострени сетива от човека. Някои хора, ако добре разбират чувствата на домашния си любимец, би разбрал, ако нещо лошо наближава.\nзависи от животното..ние в миналото сме имали много по-остри сетива отколкото сега, но сме ги загубили..\nУсещат ли Животните Присъствие на Духове\nИмаме шесто чувство на вкуса1


Хисарският земеделец Илин Робов е арестуван, след като вчера прегазил с автомобила си десет кози и ярета - KarlovoPress\nХисарският земеделец Илин Робов е арестуван, след като вчера прегазил с автомобила си десет кози и ярета\n02.06.2019г. | 13:24\nХисарският земеделец Илин Робов, по-известен с прякора си Магарето, е арестуван, след като вчера прегазил с автомобила си десет кози и ярета. Пред полицаите той обяснил, че животните влезли в розите му и ги изпочупили. Според собственика на стадото Петко Райчинов обаче, козите са били поне на два километра от насажденията.\n„Плаче ми се. Все още не мога да повярвам, че човек е способен на подобна жестокост“, сподели пред TrafficNews.bg Райчинов. Пострадалият животновъд разказа, че вчера бил на паша със стадото. В един момент 13 животни се отделили от останалите. Когато отишъл да ги търси обаче, останал шокиран от гледката – на поляна край Хисаря намерил разпокъсаните телата на 10 от тях - ярета и кози, сред които имало и две бременни. На мястото стояло и Реното на Робов, което блокирало от ударите в козичките.\n„Илин ми се обади по телефона и започна да ме заплаша: Къде си? Ще те убия! Няма да си жив повече! Ще ти запаля къщата и колата! Ще унищожа семейството ти! Ще се обадя на мутрите. Псуваше. Обидно ми е да повторя всичко, което ми наговори“, разказва собственикът на стадото. Той е категоричен, че вчера козите не са се доближавали до розите. Двамата с Магарето обаче имали стара вражда. Преди повече от година животните наистина влезли в насажденията.\n„Тогава му предложих да извикаме комисия, която да направи оглед на щетите. И му казах, че съм готов да ги платя. Той обаче отказа. След това поиска 4 хил. лв. от семейството ми“, обяснява Райчинов.\nМъж се страхува както за стадото, така и за семейството си. Твърди, че преди да бъде арестуван, Илин му заявил, че следващия път няма да си троши колата, а ще „нахрани“ всички 325 кози с Ланат. „Много се притеснявам за близките си. Не знам на какво е способен този човек“, признава животновъдът. / trafficnews.bg


из Стратегии / Добавена на 26.12.2018\nКои улици са най-добри за извличане на стойност\nФлопвате голяма ръка и търсите максимална стойност. Залагате на флопа и получавате едно плащане. Отново стреляте на търна. Колинг рейнджа на опонента ви се стяга, като фолдва по-слабите си ръце. За да заложите отново на ривъра и да получите стойност на три улици, обикновено ще трябва да имате по-силна ръка, от тази, с която залагате на търна; колинг рейнджа на опонента ви отново се е стегнал и всички дролове, които е пропуснал, сега ще бъдат фолднати. Ако ръката ви е достатъчно силна, за да получите стойност от три улици, залагането е лесно.\nНо много ръце не са достатъчно силни, за да придобият стойност на три улици. На флопа ще трябва най-добре да прецените колко силна е ръката ви и на колко улици ще можете да извлечете стойност. Ключовите фактори са силата на ръката ви, колинг рейнджа на опонента ви и стратегическите тенденции на опонента ви. Имайте предвид, че колинг рейнджа на опонента ви ще се променя, в зависимост от това кои допълнителни карти идват и на кои улици сте заложили. Също така, ще трябва да сте гъвкави и да се приспособите към всяка нова получена информация и промени в структурата на борда.\nРъцете, които са само в някои ситуации достатъчно силни, за да получат две улици за стойност, поставят въпроса на кои улици е най-добре да заложите? Искате ли да чекнете на флопа и да заложите на търна и ривъра? Да заложите на флопа, да чекнете на търна и да заложите на ривъра? Или да заложите на флопа и търна и да чекнете на ривъра? Има много фактори, които трябва да се вземат под внимание; колинг рейнджа на опонента ви, уязвимостта на ръката ви, тенденциите на опонента ви, позицията ви, текстурата на борда и т.н. Това не е просто случайно избиране на стратегия.\nАко най-вероятно ръката ви може да извлече стойност на две улици, залагането на флопа разбива всяко equity на опонента ви в неговият фолд рейндж. Така че трябва да залагате с ръце, които са уязвими спрямо ръцете, които той би фолднал. И все пак, това също ви прави податливи към рейз. Може да получите рейз-блъф или да загубите своето equity, когато сте принудени да фолднете. Въпреки това, много опоненти имат ниска предразположеност към рейз. Залагането на флопа също може да загуби стойност в ситуации, при които чека кара опонента ви да блъфира или да прави слаби плащания на бъдещите улици. Трябва да прецените рисковете от това да бъдете рейзнати и да ви аутрдолнат с ръце, които той вероятно би фолднал. Също така, трябва да прецените как ще играе ръката ви на бъдещите улици, в различни сценарии. Колкото по-ниски са шансовете за рейз и колкото по-голяма е вероятността да ви аутрдолне с ръце, които той ще фолдне, толкова по-склонни трябва да сте да залагате. Освен това, колкото по-широк е колинг рейнджа на опонента ви, и колкото по-голям е пота, толкова повече трябва да сте склонни да залагате. Но винаги вземайте предвид как ръката ще играе на бъдещите улици.\nДа, разбираме, че има и други фактори, които трябва да се вземат под внимание, които добавят или намаляват тежестта на изчислението. Но трябва да съчетаете тези концепции с това уравнение. Например: Можете да заложите покет десетки на флоп с , за да разбиете equity на всяка бродуей ръка, но да чекнете покет попове, т.к. безплатната карта е по-малко опасна и може да подобрите стойността си по-късно в ръката като чекнете.\nС ръка способна да извлече стойност на две улици, срещу опонент, който често блъфира на ривъра, ще искате да чеквате на търна по-често. Чека също ще има тенденция да получи допълнителна улица за стойност от слабите ръце на вашия опонент, които биха фолднали на залог на търна. Много играчи ще плащат малки флоп залози, мислейки, че техният опонент (често правилно) ще продължи да залага с широк рейндж. Когато чекнете на търна, тези опоненти ще сметнат, че имате слаб рейндж и често ще отпускат своят рейндж или ще блъфират. За пореден път, трябва да оцените стойността на equity, което давате на рейнджа на опонента си и да обмислите дали губите стойност от неговия дрол рейндж. Ако има много дролове в рейнджа си, чека на търна губи стойност, ако той не е блъфира на ривъра.\nТова са общи концепции и прилагането им ще бъде специфично, спрямо ситуацията. Има много други, които се отнасят за анализа, свързан с това на коя улица да заложите. Важното е да признаете, че те съществуват и да мислите за тях. Точното дефиниране на това кога, къде и как можете да придобиете стойност е огромен компонент в покера без лимит. Правилното анализиране на ситуациите на две улици и дали да направите чек-бет-бет, бет-бет-чек или бет-чек-бет ще ви предостави стойност от тези допълнителни залози, много от които ще бъдат с добри размери и висока очаквана стойност.\nПомислете за всяка отделна ситуация. Как ще реагират опонентите ви с различни части от техния рейндж? Как ще се развие всеки вариант? Каква стойност получихте и какви рискове поехте? Каква е кумулативната стойност? Това ЩЕ се усложни. Но с времето и усилията автоматично ще генерирате мисловен модел, който най-често автоматично ще дефинира тези ситуации за вас. И ако анализирате това правилно, ще чеквате набор от ръце, както силни, така и слаби, в различни ситуации, което ще ви направи много по-трудни за прочитане.\nИ това ще донесе повече чипове във вашия стак!


Флуоресцентна тениска - Батман | Cool Mania\nФлуоресцентна тениска с логото на Батман свети на тъмно след зареждане от светлината. За нула време ще станете един от любимите ви герои.\nФлуоресцентна тениска с рисунка Батман свети на тъмно след зареждане от светлината. От минута до минута вие ще станете един от любимите ви герои. Тя е удобна, свободна и подходяща за всеки.\nТова е обикновена тениска през деня, но в тъмната нощ тениската свети. Ето защо, ако искате да бъдете готини и да привличате внимание на партита, в клубове, фестивали или дискотека, този тип неонова тениска е най-добрият избор за вас. Така че погледнете и другите модели в категориа "Светеши тениски" и изберете една от тях.\nНе е нужно да поставяте батерии в тениска, просто я оставете на дневна светлината да се зареди


Стратегии за борсата в Betfair – Изпитани Примери, как да Трейдвате\nУспешни стратегии за залози в Betfair – реални примери\nЗащо да изберете Betfair за своите залози?\nСтратегия за Back и Lay в спортната борса\nСкалпиране In-Play в Бетфеър\nЗалог СРЕЩУ на точен резултат\nПлюсове и минуси на стратегии\nАко се чудите на кой са нужни стратегии за залагане, след като малко доза късмет би помогнала повече, то тази статия ще ви се стори интересна. Прочетете я до край, за да разберете как една добре изградена стратегия ще ви донесе по-добри и сигурни печалби. Вярно е, че късметът играе някаква роля при залозите онлайн, но всеки един уважаващ себе си играч не би попълнил фиш без поне малко подготовка.\nКоя точно стратегия да използвате и от къде да започнете е малко по-сложно. Ако обаче, първо се спрете на букмейкъри, които отговаря на изискванията ви, то нещата стават далеч по-лесни. Всеки бетинг сайт е различен спрямо опциите, които предлага. Ето защо и тактиките, които трябва да приложите са различни. Тези от вас, които искат да проучат как стоят нещата в Betfair и кои стратегии са приложими за тяхната спортна борса, тук ще намерят трите най-сполучливи системи за залози, които дават забележителен резултат.\nКакво се случва с Betfair?\nВ момента сайтът на Betfair е достъпен от България, но не се приемат залози нито в спортната секция, нито в борсата им. Информацията достъпна за всички заинтересовани е, че ДКХ са отказали да дадат лиценз на оператора да разпространява услугите си на територията на страната. Причината, посочена от Държавната Комисия по Хазарта е, че е имало неизправност в документацията, като по този начин не са покрити изискванията за издаване на лиценз.\nСлед началото си през 2000 година, Betfair бързо се доказва като водещ сайт с борса за залози, който разполага с една любима за всички залагащи секция – спортната борса. Не е нужно да ви напомняме колко голямо преимущество дава тя на играчите. Това не остава незабелязано. Истината е, че повечето потребителски мнения за Betfair са положителни, което води и до по-добрата репутация на тази компания спрямо мненията за другите родни брандове, опериращи на българския пазар. Не напразно сайтът носи това име. Тази компания винаги се стреми да промотира честна игра, където не само букмейкърът е с по-голямото преимущество. Разбира се, ако предпочитате по-традиционния тип залози, то тази компания предлага и фиксирани коефициенти.\nНе на последно място,този бранд е единственият в страната, който предлага борса на своите потребители. Плюс това, благодарение на оптимизираното мобилно приложение на Betfair, играчите имат свободата да залагат по всяко време от деня и независимо къде се намират, докато използват редица полезни функции. Някои от тях включват мобилни залози на борсата, залози на живо, пряко предаване, кеш аут и възможност за едномачови комбинации директно от вашия Android или iOS телефон.\nИзберете ли спортната борса в Betfair, вие ще имате по-добри коефициенти на разположени и по-малък риск от загуба. Тук вариантите ви ще са два:\nBack / ЗА – да подкрепите даден отбор или играч като заложите на него. Печалбата ви е гарантирана ако пазара, на който сте спекулирали се окаже печеливш.\nLay / СРЕЩУ – тук вече вие не сте в ролята на играч, а по скоро на буки, който приема залози срещу даден резултат.\nПриемете, че има мач на отбор А и в борсата са отворени трите пазара за победа на отбор А, победа на отбор Б и равен. Ако вие направите нетрадиционния избор и заложите СРЕЩУ победа на А, то шанса ви за печалба става двоен. Това е така, защото фиша ви ще е печеливш и при победа на Б и при Х резултат.\nНе напразно много играчи с повече опит и самоподготовка избират именно залози Back и Lay и ги използват правилно в зависимост от ситуацията; отборите, които се изправят един пред друг; кой е домакин и кой гост; и разбира се цялостното състояние на играчите.\nМного подходящо име е избрано за поредната печеливша стратегия, която е приложима в борсата на Betfair. Тук трябва да направим уточнението, че скалпирането е възможно само и единствено, когато залагате на срещи на ЖИВО. Необходимо е, също така, да сте свободен да следите мача LIVE отблизо от самото му начало и най-вече да наблюдавате коефициентите. Ето как работи скалпирането:\nИзбирате среща, на която да заложите in-play от секцията НА ЖИВО в Betfair\nПърво е нужно да подкрепите даден отбор, т.е. поставяте залог тип Back / ЗА\nИзчаквате докато коефициентите се променят във ваша полза\nС бърза реакция и преди пазара да затвори или да се промени, поставяте залог Lay / СРЕЩУ същия отбор, който сте подкрепили в началото на мача\nТова е същината на този тип стратегия, а причината, поради която тя е толкова успешна, е очевидна. Сигурната печалба ви е в кърпа вързана, а колко точно ще е тя, зависи от това, при какви коефициенти сте поставили своите залози ЗА/СРЕЩУ.\nТази стратегия е подходяща за спортната секция на Betfair, а не за борсата им. При нея се залага СРЕЩУ точен резултат от дадено събитие. Пак е добре да се използва за мачове на живо, за да може да разчитате на представянето на двата отбора като ориентир, а не само на различни прогнози, които сте чели преди началото на срещата. Ако мислите, че гостуващия отбор се представя доста добре по време на първото полувреме от футболния мач, а резултата все още е 0 на 0, ето какво може да направите. Заложете СРЕЩУ не на един, а на няколко точни резултата като 0:0, 1:0, 2:1 и други. Тази стратегия ще сработи ако играта през първото полувреме продължи в същата насока и през второто и гостите вкарат поне един гол.\nПлюсове и минуси при използването на стратегии\nНикога не се доверявайте напълно на дадена стратегия, защото те не могат да ви гарантират 100% успех при всички ситуации. Бъдете наясно, че всяка тактика има своите преимущества и недостатъци. Научете се да ги разпознавате, за да усъвършенствате играта си още повече.\nПлюсове на стратегиите в Betfair\nСкалпирането работи почти безотказно\nАко следите мача отблизо, успехът ще е налице\nНе е нужно да залагате големи суми за по-добра възвращаемост\nМинуси на стратегиите в Betfair\nДават резултат при по-големи лиги\nНе са толкова успешни при залози на по-неизвестни отбори\nНужна ли е голяма подготовка, за да използвам борсата на Betfair?\nСамата борса не е трудна за разбиране, но ви съветваме да се запознаете с типовете залози, които може да поставяте там.\nКоя тактика за залагане в Betfair ще ми донесе по-голяма печалба?\nНай-обичаната тактика за залози в спортната борса е скалпиране. Какво точно представлява то, вижте в началото на тази публикация.\nКъде да намеря още успешни стратегии за трейдинг в Betfair?\nSilentbet.com разполага с много успешни стратегии, които са приложими както на сайта на Бетфеър, така и на други сайтове за спортни залози.\nЗалозите на живо в Betfair водят ли до по-сигурни печалби?\nМоже да се каже, че при залозите live имате по-голяма гъвкавост и възможността да прибегнете до повече изпитани стратегии.\nНе избирайте стратегиите на случаен принцип, а ги нагодете спрямо платформата, на която залагате и бетинг опциите, налични там. Не забравяйте, че нито една стратегия няма да доведе до желания от ваш резултат, без да сте направили своето проучване. Ако сте вече наясно с това и как вие може да влияете на късмета си, изберете точните спортни събития, запретнете ръкави и направете своите залози.


Жена и децата й бяха спасени след 34 дни в Амазонската джунгла - 24chasa.bg\nЖена и децата й бяха спасени след 34 дни в Амазонската джунгла\nhttps://www.24chasa.bg/novini/article/8119580 www.24chasa.bg 28.01.2020 07:24; 24 часа онлайн\nКолумбийка и трите й деца бяха спасени, след като прекараха 34 дни в неизвестност в амазонската джунгла, предаде ДПА, като се позова на колумбийски и перуански медии.\nЧетиридесетгодишната жена и нейните деца - на 10,12 и 14 години, били на почивка заедно с бащата в колумбийската част на Амазония през декември. Те решили да се разходят в по-усамотена част от гората и се отделили от бащата. Когато тръгнали да го търсят, се изгубили и се озовали в перуанската част на амазонската джунгла, пише в. "Тиемпо".\nЖената и децата оцелели, хранейки се с дребни плодове. Най-накрая срещнали жена от местното население, базирано в Юбинето в североизточната част на Перу, на 180 км от техния град в Колумбия - Пуерто Легуизамо. Хората от Юбинето публикували снимки на жената и децата във Фейсбук и така бащата успял да ги локализира, съобщава БТА.


Невероятно красивите целувки в киното, които ще ви разчувстват\nНачало / Невероятно красивите целувки в киното, които ще ви разчувстват\nНай-прекрасните целувки безспорно са тези, които сами сме преживели с любим човек. Но нека не забравяме, че света на киното може да ни покаже света на целувката в нюанси, които никога преди не сме познавали. От спасяващата целувка между Снежанка и принца до по-модерните версии, включващи страстно преплитане на телесни течности. Е, целувката е нещо,което никога не излиза от мода. Тя е вечна, точно както и самата любов!\nЦелувката между Патрик Демпси и Ейми Адамс в “Омагьосана”\nТрогателно нежна, едва доловима, ефирна и връщаща живота на принесата – целувката в “Омагьосана” е момент, който наистина може да ви накара да повярвате в силата на любовта! (Гледайте я след 0.30-тата секунда!)\nЦелувката между Брад Пит и Клер Форлани в “Да срещнеш Джо Блек” (2008)\nНевероятно красива, плаха и нежна. Целувката в “Да срещнеш Джо Блек” ни напомня на първата целувка в живота, която слива две невинни вселени в прегръдка от любов! Романтика и … Брад Пит!\nЦелувката между Ричард Гиър и Джулия Робъртс в “Хубава жена” (1990)\nЦелувката между тези двамата може да разтопи всяко сърце! Чиста любов, лумнала на фона на нетипична ситуация и голяма доза … несигурност, и цеувката между Джулия Робъртс и Ричард Гиър е простофеноменална!\nЦелувката между Раян Гослинг и Рейчъл Макадамс в “Тетрадката” (2004)\nКакво по-красиво от разходка с лодка в езерото и жадна целувка под дъжда? Рейчъл Макадамс и Рян Гослинг нямаше как да направят тази целувка по-добре, тя е просто съвършена!\nЦелувката между Том Круз и Никол Кидман в “Широко затворени очи” (1999)\n“Широко затворени очи” филм, изпълнен с провокации, страст, еротика и мистерия. Целувката е нещо също толкова провокативно, колкото и можем да очакваме от Том Круз и Никол Кидман!\nЦелувката между Сам Уортингтън и Зои Салдана в “Аватар” (2009)\nКосмична целувка, която ни отпраща в друго измерение. За любовта няма прегради, а целувката в “Аватар” е точно толкова извънземна, колкото е и самия филм!\nСнимка на корицата: IMDb\nлюбов романтика филми целувка\nГостоприемство по йонийски\nЗа първите неща или защо обичаме това, което помним и помним това, което обичаме


Ако всички хора станат художници, светът ще се оправи! - Страница 2 - Визуални изкуства - Порталът към съзнателен живот\nНещо като проект-визуализация, каквото си нарисуваш, то ще се материализира.\nВсе пак нарисуваното е илюзия. Когато човек обърка илюзията с действителността стават едни страшни работи.\nНяма нужда от магическо мислене - просто досег до ядрото на живота отвътре, Оттам през мислите, чувствата и делата - материализиране. Ето това имам предвид.\nОх, хубаво ги говориш, само че това са за мен са отдалечени понятия "ядрото на живота" ... и др.\nКак се извършва това на практика?\nНали знаеш колко бавно и трудно се материализират нещата. Битието е "бавно като смола" - по Вл.Зеланд. 5-те книги от серията "Транссърфинг на реалността" ги прослушах на руски в аудиоформат, отначало всичко беше ясно... мина време и стоя в огромно недоумение. Единствено теорията за махалата като образ на институциите и деструктивните човешки егрегори ми остана съвсем ясно и разбираемо, всеки се е сблъсквал...\nРедактирано Февруари 20, 2012 от @ЮлЯ@\nразковничето е в думата ,,несъзнавано'' (употребена по-горе), но това непредполага бездействие (напротив би следвало да действаме активно по неотложните задачи), просто ,,магическите'' събития в живота ни сякаш не се потдават на съзнателен контрол и се случват по един недостатъчно ясен за нас начин и все пак, след като се случат той става безкрайно логичен..\nРедактирано Февруари 20, 2012 от Галио\nЛогика и магия съжителстват заедно и в развитието на работата на всеки художник.\nНяма нищо по- логично от натрупването на различните опитности, които довеждат до нова идея.\nСъдя за това и по себе си, и по баща си и по развитието на колеги художници и дизайнери.\nВ изкуството всичко става чрез натрупване на опитности, голямата идея и картина са предхождани от цели серии картини и изложби, който са един вид стълб, който води до нея.\nА магията си трае постоянно , целият живот на един художник е магия. Много често има смесване на реалност и илюзия.Много често има несъответствие на талант и признание. Понякога едни и същи неща биват показвани в продължение на 10 години, докато намерят своята публика, докато намерят своето признание.\nЧисто човешката съдба на всеки художник е трудна, много малко от нас имат късмета да са признати преживе, и да получат всички облаги от това. А понякога признанието не идва и след смъртта.\nВ така оформилия се ракурс на темата ще спомена, че в живота си всички основни събития, които са ми се случили аз вече съм планирала в главата си, аз вече съм ги преживяла.Магията става, когато всичко онова за което мечтаеш започва да става реалност, започва да добива материално лице.\nНо според мен човек трябва да внимава какво си пожелава, защото винаги в момента на появата на самото желание- мечта ние не си даваме сметка за последствията от него. И захвърляме мечтите си.\nАз съм от тези , които отглеждат мечтите си, които работят за тях, но забелязвам, че никога постигнатото не е достатъчно, то носи след себе си последствия, които са неочаквани.\nРедактирано Февруари 20, 2012 от Inatari\nОткъде сте толкова сигурни, че можете да се доберете до склада от отговори, наречен "несъзнавано", че можете да стигнете до конкретните очертания на рисунъка на това поле?\nВашето логическо мислене винаги ще подпъхва картинки. Вашето въображение, което оперира с познати елементи, изведнъж ви подпъхва сглобена нарисувана картинка. Съставена е по определени тагове на вашата мисъл. Това се нарича илюзия.\nАко успеете да проникнете зад тази картинка, тоест през нея и да разберете от какво е съставена и от какво се реализира, това е вече реалност.\nСамо дето често и след като се случат, повечето хора не успяваме пак да видим/разберем логиката, все ни се струва, че нещата така някак несправедливо и кой знае откъде и как ни се струпват на главата\nВръзката и логиката, както казва Юля, далеч не ввсеки път и далеч не всеки може да прозре. Но това, Юле, не ознава, че ги няма. Имам такива опитности при срещите ми с истински ясновидци (много малко на брой, аз познавам само трима).\nОт доста време се опитвам сама да се добера до начин, по който да предам на лист хартия (аз не мога да рисувам - знам си го - но винаги съм мечтала да мога) онзи невероятен миг, в който слънчев сноп минава през облачно вълмо и облакът засиява с особена красота - дори оловното сиво в него, дори черното, около него се образува едно особено зарево ... Опитвала съм се да го снимам, но ми се иска да мога да го предам с ръцете си. Ще съм благодарна на Ина, ако ни научи в Малко Търново.\nТа в тази връзка стигнах до мисълта, че художникът притежава безценното умение или усет или талант или всичко взето заедно да претвори със собствените си ръце красотата на света около себе си и вътре себе си. Не да променя света така, че да стане красив по някакви човешки мерки, а да направи човешкия свят хармоничен и красив като Вселената... За която хармония и красота художникът има сетиво да възприеме, сърце - да усети, ум - да осъзнае.\nЗвучи страхотно и тогава го разбираме, усещаме, преживяваме.\nА случвало ли ви се е друго усещане, което да ви обърка. На мен- да. Бях преди няколко години на изложба на момче, завършващо иконопис. Уникални икони- модерни, раздвижени, по правилата разбира се.. бях влюбена в Архангел Гавраил, но цените бяха невероятни за моите възможности. Имаше поканени доста чужденци и тъй като произведенията бяха уникални буквално се разграбиха. Оказа се, че мои приятели се познават с автора и в камерна компания седнахме на питие. Исках да се докосна до мисленето на този човек, като очаквах да бъда очарована, както бях от картините.\nНищо подобно! Страхотен простак, ориентиран едиствено материално. Каза, че искал да заминава за чужбина, защото тук нищо не ставало и не можел да получава пари. Обноските, линията на разсъждения, изказа, мечтите, недоволството от столицата, все някой друг да е виновен и т.н. бяха = продавач на женския пазар. Не, не съм се объркала той си беше елементарен и безочлив и да не продължавам с епитетите, но изкуството му беше уникално.\nСтрахотна разлика между творенията и художника. И се зачудих защо именно той може да рисува така, защото душевността му не беше причината.\nРедактирано Юли 14, 2012 от Вятър*\nПонякога и скулпторите много обичат да се държат така просташки.Още като им влезеш в ателието виждаш едни голи до кръста мъже, боси, целите в прах, с дълги коси, да се храчат, плюят, псуват и т.н.\nАма какви безумни неща правят?\nНякои художници така се държат по - примитивно, но това е само на повърхността.Това много би заблудило всеки страничен наблюдател.Истинският им свят е толкова пластичен, сериозен, изтъкан от формите на човешкото тяло, анатомия до безкрай и някаква вътрешна свобода, защото те владеят прекрасно анатомията.\nНо има и друг тип комерсиални художници, които са абсолютни професионалисти, напипали са техника, стил и сега желанието им е просто това да се продава.Мисля, че това е случаят с Вятър.\nПрекрасно владеене на занаята, но останал без душа,За този човек развитие истинско няма , в пътя на изкуството.Той винаги ще специализира техниката, но до изстраданото изкуство неговата клета душа няма да се добере, никога.\nами ако не използва душата си, за да рисува, а нещо друго?\nПо - горе стана дума за Вятър. Този човек мъж ли е или жена ? Някой да ми каже. Питам го, не отговаря. Бях останал в определени моменти с впечатление, че може да е жена, писала се за мъж. Май е жена, виждам че пак е писала в женски род (сетих се и за други случаи, в които го е правила). Но Ина е писала за нея в мъжки род.\nЛазарев казва, че понякога художниците пиянстват, женкарстват, псуват - но това е с цел да не прилепват към духовното или да се оттласнат от прилепване към духовното.\nМисля, че това е случаят с Вятър.\nАааааа, става дума за друг човек, за който Вятър е говорила по - горе...Помислих си, че Ина говори, че Вятър е такъв творец.\nИма поне една жена, която рисува с гърдите си. Редактирано Юли 14, 2012 от Христо\nИзобщо никакъв нет. Пиша от тотална скука, а имам да си приготвям багаж.\nКъм Емил: В изкуството не можеш да избягаш от душата си. Правиш ли истинско изкуство, разговаряш с душата си доста често. Друго няма. Или душа и изкуство или без душа и халтура.Това на всички им е ясно.Не могат да излъжат себе си, не могат да излъжат и колегите си.\nХодихме с приятелката ми на Ивановските скални църкви и на входа един дърворезбар...И Натали вика да си купим нещо. Леле, като почна тоя човек да ни обяснява по какво да различаваме оригинала от ментето. И почна да говори срещу свой колега, също майстор занаятчия, също занимаващ се с дърворезбарство, продаващ същите творби на метри от неговата сергия, че неговите изделия били ментета. Казва, ако няма една дървена ваза двойно дъно Боже опази и се кръсти и ни поглежда през очилцата със свинските си очички, драматизирайки излишно. Имах чувството, че е работил дълго време в " Сълза и смях ". Чист манипулатор! Не беше достатъчно това, че хулеше против колегата му, ами излезе и циник. Обръща се към Натали, пита я дали разбира от майтап. Още не отговорила, той започна следната история...Продавал в София и дошли при него баба и дядо. И дядото подарил на бабата едно чуканче за лук, с пожеланието, когато си чука лука да си спомня как я е любил на младини. И се хили мазно и наблюдава подмолно реакцията ми! Това беше връхната точка на моето търпение и последва скандал, но всичко се размина само със няколко анатемосвания от моя страна, защото беше възрастен и си купихме една ваза от този до него, само и само напук да му направя. Но след като се качихме по стълбите и влязохме в дупките( скални църкви) ядът ми отмина. Гледката от върха е невероятна! Споделих тази история, защото и аз мисля, че няма никакво значение дали човек е творец. Има много художници, които са опорочили човеците в картините си. Имаше една картина, в която някой беше нарисувал човек, а за крайници беше избрал конски копита!\nДоста гневно изказване на Viva Caselli.Какво да ти кажа тези дърворезбари са по- скоро занаятчии, отколкото художници. Те продават дребни сувенири, които нямат много общо с изкуството.\nИмах съквартирант, който беше дърворезбар, истински.Прекрасен рисувач и страхотен техничар.Такъв живот в дървото вдъхваше, че все едно ще ти проговори.Формата се лееше като дива лоза. Прекрасен.По- саможив човек от него не познавам.Беше един от най- добрите в неговия курс и постоянно го канеха на конкурси и имаше разни участия навън, защото не само познаваше българските традиции прекрасно в дърворезбата ами и имаше страхотен усет за съвременно звучене. Нисък, с голяма руса къдрява коса, лунички и най- игривите зелени очи на света.Добре си живеехме заедно с него и приятелката му, която беше много добро момиче от Дизайн на детската среда.Също много талантлива и скромна.\nТази година като квестор ми се падна специалност Резба. Пълна трагедия.Дадох безброй напътствия и наруших неутралитета си също безброй пъти и резултата беше все един и същ, много ниско ниво, най- високата оценка , 4.50.Това е много зле.Просто тази година нямаше много кандидати за Резба и не можа да се получи отсяване на най- добрите.В доста специалности са се получили подобни издънки. Телстил също- на етюд рисуване, най- високата оценка, 4,80.\nИзобщо съм много разочарована. Много ниско ниво, никаква предварителна подготовка. Няма деца.\nА откъде да има Ина??? Всяка следваща година изобразителното изкуство става все по-безлично като предмет и да ме извинят колегите, но се преподава от случайни хора. Част от тях се стараят колкото имат сили, но... просто не са художници. Жалкото е, че същото важи за музиката и за физкултурата. Последното все още малко се държи благодарение на частните спортни школи, но и то започва постепенно да залязва... Децата не пеят, не рисуват, играят компютърни игри. Чувала съм, че си изкарват оценките по изобразително като пишели тестове за художници или нещо такова...\nРедактирано Юли 14, 2012 от Донка\nТака е Донче.За жалост съм съгласна напълно с теб. Като учител в гимназията първата година падна голяма борба именно с тази инерция.Наблягах и на теоритичната подготовка и на практическата работа. Дори ми се наложи веднъж да оставя 3-ма ученици на поправителен, защото не направиха нито една задача цяла година и от тестовете получих празни листове, просто ме изпитваха докъде може да се стигне и аз им съобщих новината с думите, че саме принудили да ги оставя на поправителен. А с другите класове 5 големи изложби на различни теми, обвързани с течения в модерното изкуство.\nНакрая им писах тройки, но поне на поправителния изпит направиха по една работа и в теоритичните въпроси бяха попълнили няколко.Изобщо пълна неграмотност и ниска култура цари навсякъде.\nА сега на въпросният изпит по рисуване -цяла фигура, чернобял етюд ми се яви един господин, на близо 45 години, който за първи път рисуваше модел на живо изобщо, 8 астрономически часа е изпита, цяла фигура за Резба, човекът ме пита как се композира и рисува като дете. Какво да го правиш. С моя помощ изкара тройка и го приеха с три.Ужас.Беше чиста двойка, но няколко пъти го карах да изтрива и да композира отново.\nНе се наемам да давам мнение за висшето образование и Художествената академия, но съм убедена за децата в училищна възраст. Западането на изобразителното изкуство, музиката и физкултурата води до непоправими тежки последствия в развитието на децата. А те са прекрасни сега - децата и много им е нужно, и много им липсва....\nНе знам за професионалната реализация на спортистите, музикантите и художниците, но според мен държавата ни може и трябва да им осигури сигурно препитание (макар и не богато, но все пак осигурени) именно като учители по техните изкуства - няма значение в коя степен. Още в първи клас тези предмети трябва да се водят от специалисти, а не музикални и спортни инвалиди или хора с две леви ръце (като мен). Отделно всеки от тях може да си има свое допълнително занятие и да си вади допълнителен доход и удовлетворение, но да не му се налага да скита и да се моли на мутри...\nАко Надето - Надеждна прочете това, моля я да вземе отношение като точно пример за музикант, който едновременно работи в училище (по английски, наистина) и продължава кариерата си на певица...\nЗа съжаление ние вече излязохме от този строй, в който държавата правеше нещата... Бяхме недоволни от него, а сега сме много по-недоволни от новия строй. Преди два дни си говорих с един колега в Германия, който има поглед върху социализма в Източна Германия.\nНие не сме икономисти, но си говорихме според нашите възможности за обществото от едната страна на Желязната завеса /живях до нея/ и от другата й страна.\nПроцентът на щастливите хора в социалистическия строй е по-голям от процентът на щастливите хора в капиталистическия строй. Това е абсолютно вярно. И то по една много проста причина - мнозинството от хората имат определени нужди, които социализъма удовлетворява, а при капитализъма е нужно да се напънат доста, за да си ги доставят те самите.\nМалко излизам от темата, извинете, но ето един съвсем прост факт - в социалистическото общество има хроничен недостиг на стоки, а тяхното разнообразие е силно дискриминирано. Естествено, това не става "без да искам" - понеже ако има огромно разнообразие на стоки по магазините, хората ще си изхарчат малките заплати и ще кажат - Аааа, ама парите не стигат!!!\nОсвен това за производството на дадена стока преките производствени разходи са 20% от нейната крайна цена в капиталистическия строй. Това се дължи на факта, че има много стоки като нея и съкратения й срок на живота на пазара /заради конкуренцията се случва скоро някой да изкара по-добро от нашето и продажбите падат/. В социалистическия строй една стока се произвежда дълго време - Трабантът беше произвеждан 40 години без съществени модификации - и по този начин цената на разработването му като автомобил отдавна се е изплатила, а цената, която се плаща, всъщност е заигравка с инфлацията. По този начин стоките може да са много по-евтини, понеже ако имаме 5 модела дамски чанти, а имаме един народ от 20 милиона / 5 милиона дами/ ... значи всяка чанта средно ще бъде купена 1 милион пъти. Можем да сложим цена, в която производствените разходи са д 80-90%. - и в крайна сметка цена, която е до 5 пъти по-ниска, отколкото би била, ако имаше 500 вида чанти и трябваше да вадим нови колекции чанти всяка година, понеже тя би се продала в не повече от 10 хил бройки.\nЗатова при капитализма стоките са скъпи. Плащаме за правото си на избор.\nТолкова разбират от икономика микроелектронен инженер и електрофизиолог с ветеринарна диплома...\nИ аз ще излезна от темата, а после ако има нужда ще преместим в друга тема ...\nДържавата е само тази, която поема отговорността за образователната система. Това е едното нещо, за което събират данъците.\nИ не става дума за социализъм - това важи за всички държави! Държава, която пренебрегва умишлено или неумишлено естетическото развитие на поколението, жестоко плаща.... ние вече плащаме...\nДа, това, за което говори Донка е постижимо. И при сегашното обществено положение. Просто е въпрос на нормативни изисквания кой може да води определен предмет в училище.\nАз имах редкия шанс да уча от 1 до 3 клас в училище, където имахме специален преподавател по физическо възпитание, а по музика на всички класове водеше учителката на съседния клас, нашата класна пък водеше рисуването на всички класове. И разликата беше забележителна. Докато още и още в начален курс всички предмети се водят от една и съща учителка. Не мога да си представя нашата класна, която иначе много харесвахме, как щеше да ни учи да се катерим по върлина/въже, да прескачаме коза или дори по-елементарни неща - дълъг или висок скок например; а когато подготвяхме разни празненства в класа и те включваха и песнички, сме я чували как припява с нас или ни подсеща коя песен следва, като я започва тя тихичко - е, дори и такива дребосъци, много добре виждахме разликата с другата начална учителка, която ни водеше музиката.\nИ сега има училища, където директорите на добра воля обаче се опитват да постигнат това. Но може да стане държавен стандарт.\nАко попитаме г-жа Държавата, тя ще каже - Ама как? Аз се грижа! Има училища, има учители, те получават заплати, децата получават образование!\nДа, възниква дали ние сме доволни - ами не сме доволни, защото това е едно минимално образование.\nКойто иска да не е с минималното образование... плаща допълнително.\nДържавата не се грижи за индивидуалните въможности на италианците да разбират от дизайн, на французите от готвене или на германците от инженерстване. Тя просто дава минимум.\nАко някой учител иска да дава повече, отколкото е заложено в системата - той е добре дошъл, но да не очаква масови овации. Ще получи индивидуални ръкопляскания от индивидите, които искат повече.\nДа, това е заложено в системата, не става случайно. Не е просто нехайстване. Ако искаме друга система ... трябва борба. Може и духовна, без бой.\nХм, ти си убеден, че не е от немарливост и мързел от страна на държавните служители?\nА какво печелят те, особено тези, които не са на чак толкова високо стъпало, че да си позволят специално образование за техните си деца; а ако могат за техните, то на децата на най-близките им роднините поне няма да е добре.


Седем са новите позитивни с КОВИД - 19 в Габрово | Gabrovo News\nСедем са новите потвърдени случаи на коронавирус в Габрово. Това показват данните на на Министерството на здравеопазването, които са към вчерашна дата, 22 септември, цитирани днес от Регионалната здравна инспекция в Габрово.\n42-годишна жена от Габрово е дала положителна проба за инфекцията. Тя е била изследвана като контактно лице и поради грипоподобни симптоми. Към момента хоспитализирана в Инфекциозното отделение на МБАЛ “Д-р Тота Венкова“ в Габрово с двустранна пневмония.\n48-годишен габровец, с грипоподобни симптоми, също е сред заразените. Към момента е хоспитализиран в СБАЛББ – Габрово с пневмония. Третият случаи е мъж на 60 години от Габрово, но живущ в Белгия. Той заболява с грипоподобни симптоми при завръщането си в България. Към момента е хоспитализиран в СБАЛББ – Габрово с двустранна пневмония.\nЖена на 33 години и 4-годишно дете на 4 г. от Габрово, изследвани като контактни на потвърден случай на КОВИД-19, също да дали положителни проби за вируса. Към момента са без симптоми на заболяването.\nЖена на 63 години от Габрово също е коронавирус. Тя е била изследвана поради грипоподобни симптоми. Провежда ѝ се домашно лечение.\nПоследният потвърден случай е при 71-годишен габровец, който към момента е без симптоми на заболяването.


ВИП зона апартаменти Haven -\nВип апартаменти на круиз\nthe haven ncl, вип зона ncl\nНорвежката компания предлага на корабите си луксозна ВИП зона за специалните си клиенти. Всеки апартамент или вила ви предлага най-добрите удобства. На разположение за вас са експертните услуги на иконом, който може да ви организира екскурзии и забавления. NCL предлага уединена зона Courtyard, където може да прекарвате дните си на море релаксирайки и наслаждавайки се на почивката си напълно необезпокоявани. Обучен персонал ще се грижи за вашите нужди.\nОт момента, в който се качите на борда на кораба, ще бъдете придружени до вашия апартамент. На разположение за вас 24 часа са услугите на иконом, който ще ви помогне да планирате вашия ден, да резервирате частна екскурзия или организирате парти.\nПо желание можете да хапнете във вашия апартамент или да резервирате специално място в специализиран ресторант, само за гости в зоната апартаменти The Haven.\nМожете да резервирате специални места в казиното, нощните клубове или в театъра за представленията. Ако искате усамотение може да се насладите на коктейл под звездите в The Haven.\nЛуксозната зона Courtyard предлага : басейн, фитнес и специални услуги от Courtyard Valet. Също така имате възможност да ползвате с приоритет спа зоната или фитнес центъра. Корабите на NCL предлагат външен тенис корт и боулинг .\nВидове апартаменти и вили:\nThe Haven Вила с градина – до 454 кв. м (размерите са различни на борда на всеки кораб), възможност за настаняване до 6 човека, дневна с пиано, градина, вана, външна тераса и място за хранене, три бани, три спални, 24 часа рум сервиз, иконом\nThe Haven семейна вила с балкон – 53 кв. м, дневна и място за хранене, две спални, детска спалня, баня, 24 часа рум сервиз, иконом\nCoutyard Penthouse – 41 кв. м, с настаняване за двама, баня, дневна, 24 часа рум сервиз, иконом\nThe Haven Deluxe апартамент с балкон – 79 кв. м, настаняване за дневна, място за хранене, спалня ( някои кораби предлагат втора спалня), 24 часа рум сервиз, иконом\nАпартамент с балкон – настаняване за двама, 76 кв. м, дневна с място за хранене, баня, 24 часа рум сервиз, иконом\nСпа апартамент с балкон – 30 кв. м, настаняване за двама, безплатен достъп до Thermal спа, Mandara спа, джакузи в апартамента, 24 часа рум сервиз, иконом


Бизнесът недоволен, че пазарът на ток не е напълно свободен | Банкеръ\nБизнесът недоволен, че пазарът на ток не е напълно свободен\nПрез есента на далечната 2004 г. се сключи първата сделка за електроенергия по свободно договорена цена. Либерализацията на свободния пазар измина дълъг път. Днес десетки хиляди фирми купуват електроенергия по свободно договорени цени – преобладаващо чрез годишни договори. За съжаление, от страна на предлагането на електроенергия пазарът не е напълно свободен. Това пише в позиция на асоциацията на работодателите.\nСпоред нея, съществуват редица преференциални търговски условия (ангажименти за количества, цени, срокове, гаранции) за комбинирани производства, ВЕИ, дългосрочни договори за изкупуване. Затова на свободния пазар електроенергия се предлага на практика само от "АЕЦ Козлодуй" ЕАД, "ТЕЦ Марица изток 2" ЕАД и понякога от "НЕК" ЕАД.\nДържавните дружества предлагат своята продукция предимно на своите интернет платформи. В последните две години сделки се осъществяват и през електроенергийната борса ("Българска независима енергийна борса" ЕАД). През пазарен сегмент "ден напред" обичайно се предлагат около 400 мегавата, като това става в резултат на ангажименти на България към ЕК срещу заплахата от санкции. След някои отлагания, миналата есен борсата стартира и сегмент "централизиран пазар за двустранни договори", посочва от асоциацията.\nИнтересите при търговията на електроенергия са за стотици милиони левове. Това, което отсъства на свободния пазар днес е прозрачността, заключават от асоциацията. И призовават държавата да предприеме няколко действия. Сред тях е промяна в Закона за енергетиката, така че всички сделки на свободния пазар да се сключват на енергийната борса.\nЗаконовото уреждане на прозрачността на електроенергийния пазар ще възстанови доверието на икономическите субекти. Следващите 1-2 години предстои довършване на процеса на либерализация и включване на битовите потребители в този пазар. Всяко домакинство ще може да избира доставчик на електроенергия. Следователно, единствено добре функциониращ и реален пълноценен пазар ще гарантира пълна либерализация, каквито са изискванията на европейските директиви, заявяват работодателите.\nсряда, 06. декември 2017 - 12:01